
SE APROBA,

PRIMĂRIA MUNICIPIULUI TIMISOARA



P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr.U22007-001374/08.06.2007
REFERAT

privind aprobarea Planului Urbanistic de Detaliu “Complex de locuinţe şi servicii”, Timişoara, str. Dorobanţilor nr. 20 - 22, str. Mătăsarilor nr. 25
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U22007-001374/0.03.2007 privind aprobarea Planului Urbanistic de Detaliu “Complex de locuinţe şi servicii”, str. Dorobanţilor nr.  20 - 22, str. Mătăsarilor nr. 25, Timişoara;

Având în vedere prevederile Certificatului de Urbanism, nr. 4102/20.07.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Complex de locuinţe şi servicii”, str. Dorobanţilor nr. 20 - 22, str. Mătăsarilor nr. 25, Timişoara;

Planul Urbanistic de Detaliu este elaborat de proiectantul S.C. “Atelierele Arhitech” S.R.L., proiect nr. 07/DRB 1/07, la cererea beneficiarului SC Ital-Rom Construcţii SRL.
Zona studiată este situată în teritoriul administrativ al municipiului Timişoara, în partea nord-estică a oraşului, pe un teren cuprins între str. Dorobanţilor, str. Lalelelor şi str. Mătăsarilor.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.

Avand in vedere specificul documentatiei de urbanism depuse, respectiv „complex de locuinţe şi servicii ” si impactul asupra vecinatatilor deja construite se impune prezentarea acordului notarial al acestora sau declaratia pe proprie raspundere a beneficiarului , conform reglementarilor Ordinului ministrului transporturilor, constructiilor si turismului pentru aprobarea normelor metodologice de aplicare a Legii nr. 50/1991 privind autorizarea executarii lucrarilor de constructii, Anexa 2. lit. b.4.
Conform Planului Urbanistic General şi a prevederilor aferente UTR-ului din care face parte terenul studiat (UTR 33), zona este destinata funcţiunii de locuinţe cu regim de inaltime S+P+2E si peste S+P+2E şi funcţiunilor complementare locuirii.

În cadrul zonei studiate, fondul construit existent este constituit din blocuri de locuinţe cu spaţii comerciale la parter, amplasate în partea nord-vestică a zonei studiate (la str. Dorobanţilor), cu regim de înălţime P+4E/P+6E şi case unifamiliale întrepătrunse cu nuclee de servicii amplasate pe limita nord-estică şi sud vestică a zonei, cu regim de înălţime D+P/P+1E+M.
Terenul care face obiectul PUD este format din trei parcele, proprietatea privată S.C. ITAL-ROM CONSTRUCŢII S.R.L., însumând o suprafaţă totala de 1239 mp. Terenurile sunt înscrise în C.F. nr. 1846 Timişoara, cu nr. cadastral 4458, 4459, 4460, 4462, 4463, in suprafata de 1239 mp.
Obiectivul propus în cadrul acestui PUD este realizarea pe terenul situat în Timişoara, str. Dorobanţilor nr. 20 – 22, str. Mătăsarilor nr. 25, a obiectivului a unui imobil destinat locuirii collective cu spatii pentru servicii la parter. Se preconizeaza realizarea unui numar de 33 de apartamente.
Accesul pe parcelă se poate face în prezent din partea nord-vestică de pe Calea Dorobanţilor, în partea sud-vestică de pe str. Lalelelor şi în partea sud-estică de pe str. Mătăsarilor. Accesul pietonal este asigurat de asemenea, de pe trotuarele aferente celor trei străzi menbţionate anterior.
Se prevede obligativitatea amenajării şi plantării zonei destinate spaţiului verde, aferentă zonei rezidenţiale (min. 10%).
Indicii propuşi prin prezenta documentaţie sunt:

POT maxim = 55 % ;
CUTmax=4
Regim maxim de înălţime S+P+5E+Er.
Amplasarea construcţiilor în adâncimea parcelei se va face în aşa fel încât să păstreze distanţa minimă de 6m faţă de limita posterioară a lotului.
Clădirile se pot amplasa pe limită în condiţiile alipirii de un calcan existent.

Construcţiile de parcaje din interiorul parcelei se vor putea amplasa pe limitele acestora, în condiţiile respectării prevederilor Codului Civil.

În prezent această zonă prezintă o traumă majoră din punct de vedere al mobilării din cauza ţesutului vechi care necesaită o intervenţie în acest sens, o remobilare. 
Locurile de parcare pentru noul obiectiv se vor asigura atât în subsolul clădirii, cât şi la nivelul terenului cu dale înierbate.

           Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G., aprobat prin HCL nr. 157/05.08.2002

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul                 nr. 37/N/2000 al M.L.P.A.T. ( M.T.C.T.)

Plan Urbanistic de Detaliu, “Complex de locuinţe şi servicii”, str. Dorobanţilor nr. 20 - 22, str. Mătăsarilor nr. 25, Timişoara se va integra în Planul Urbanistic General al Municipiului Timişoara şi va avea o valabilitate de 10 ani.

